cyanic-selkie/wikianc huggingface dataset:
Københavns Byret
Rettens historie
Utviklingen av domstolenes organisering forløp annerledes i København enn i resten av Danmark. Byen var landets mest betydningsfulle – ikke minst i kraft av hjemstedet for kongen. Således fikk byen, etter eneveldets innførelse, sin første politimester i 1682 samtidig med opprettelsen av to nye domstoler: Hofretten og borgretten. Disse erstattet den hittidige gårdsretten på Københavns Slot. De to nye domstolene skulle dømme i saker med kongens ansatte og senere de fleste av byens rangspersoner.
Fire år senere i 1686 ble det opprettet en særlig undersøkelsesrett som skulle behandle saker om tyveri og heleri.
Like etter århundreskiftet ble det i 1701 opprettet en politirett for de minste straffesakene.
Alle disse domstolene ble i 1771 samlet av Johann Friedrich Struensee til Hof- og Stadsretten, som skulle behandle alle sivile saker og straffesaker mellom Københavns innbyggere. Moderniteten ble likeledes understreket ved at man i 1790 kun hadde én enkelt dommer uten juridisk embedseksamen.
I 1805 ble rådstuerettene og de gamle landsting nedlagt med innførelsen av to landsoverretter plassert i henholdsvis Viborg og København. For hovedstadens vedkommende ble landsoverretten lagt sammen med byretten, så man hadde Den Kongelige Landsoverret samt Hof- og Statsret i København. Dette gav retten status av første instans for samtlige sivile saker og med direkte anke til Højesteret. Straffesakene ble dog utskilt 40 år senere til Kriminal- og Politiretten i København, som dog også hadde direkte anke til Højesteret.
I dag
I dag er Københavns Byret landets største og betjener pr. 1. november 2007 med sine 57 jurister (herav 42 dommere) og ca. 150 ikke-jurister en stor del av Københavns Kommune og Dragør og Tårnby kommuner fra rettslokaler fordelt på flere adresser. Samlet betjenes ca. 400.000 innbyggere i nevnte kommuner.
Randolph County (Illinois)
Randolph County er et fylke i den amerikanske delstaten Illinois. Byen Chester er administrasjonssenteret i fylket og er også den største byen i fylket.
Presidentvalget i Bougainville 2008
Presidentvalget ble avholdt i Bougainville (en autonom region på Papua Ny-Guinea) fra 30. november til 18. desember 2008. Velgerne stemte over ny president for den autonome regionen Bougainville, etter at president Joseph Kabui døde den 7. juni mens han innehadde embetet.
Driving Rain
Driving Rain er et musikkalbum med Paul McCartney, utgitt den 12. november 2001. Albumet lå én uke på VG-lista og endte med 18.-plass som beste plassering.
Sporliste
Alle sangene er skrevet av Paul McCartney, unntatt hvor annet er notert
Presidentvalget i Bougainville 2008
Den potensielle gjenopptakelse av kontroversielle gruvedrift, som var årsaken til Bougainvilles borgerkrig på 1990-tallet, var angivelig et sentralt tema i denne valgkampen.
De to hovedkandidatene var Papua Ny-Guineas tidligere gruveminister Sam Akoitai og den tidligere opprørssoldat Sam Kaouna. I alt var det 14 kandidater som stilte til valg.
James Tanis, en tidligere separatistleder som kom på tredjeplass ved valget i 2005 bak Kabui og den tidligere guvernøren John Momis, vant valget, noe som ble kunngjort 28. desember 2008. Han ble tatt i ed 6. januar 2009.
The Literary Digest
The Literary Digest var et innflytelsesrikt amerikansk uketidsskrift av generell interesse utgitt av Funk & Wagnalls. Det ble grunnlagt av Isaac Kaufmann Funk i 1890, og senere slått sammen med to tilsvarende magasiner; Public Opinion og Current Opinion.
Histore
Allerede i de første utgaver ble det lagt vekt på opinionsdannende artikler og analyser av nyheter og begivenheter. I og med at det kom ut ukentlig kunne det tilby sammendrag av artikler fra amerikanske, canadiske og europeiske publikasjoner og i en tid hvor det vanligvis bare fantes omslag med kun tekst, kunne det friste med illustrerte omslag allerede tidlig på 1900-tallet. Etter redaktøren, Isaac Funks død i 1912 ble Robert Joseph Cuddihy redaktør. I 1920-årene hadde omslagene reproduksjoner av berømte malerier. I 1927, nådde The Literary Digest et opplag på over en million. De siste omslagene viste forskjellige fotografier og foto-montasjenteknikk. I 1938 ble det slått sammen med Review of Reviews, bare for å gå inn like etterpå. Abonnentlisten ble kjøpt opp av Time.
En spalte i Digest, kjent som «The Lexicographer's Easy Chair» ble redigert av Frank Horace Vizetelly. Ewing Galloway var redaksjonssekretær.
Presidentvalgene
The Literary Digest huskes best i dag for omstendighetene rundt sin nedleggelse. Slik som det hendte under presidentvalgene i 1920, 1924, 1928 og 1932 hadde det gjennomført en undersøkelse om det sannsynlige resultat av presidentvalget i 1936. Før 1936 hadde de alltid kommet ut med riktig resultat.
Valget i 1936 viste at den republikanske kandidat, guvernør Alfred Landon fra Kansas kom til å vinne med overveldende flertall. . Dette syntes mulig da republikanerne hadde gjort det bra i Maine hvor kongressvalget ble holdt i september i motsetning til landet ellers hvor valgene ble holdt i november sammen med presidentvalget, slik som i dag. Dette resultat synes spesielt sannsynlig i lys av et konvensjonelt visdomsord, «As Maine goes, so goes the nation», et uttrykk som er blitt til fordi Maine ble betraktet som en trendsettende stat som vanligvis støttet den seirende kandidats parti.
I november vant Landon bare i Vermont og Maine mens president Franklin Delano Roosevelt vant i de andre 46 stater. Landons totale stemmetall var rekordlavt for en kandidat fra et større parti, men ikke lavere siden demokratene og republikanerne begynte på 1850-tallet. Demokratene vitset: «As goes Maine, so goes Vermont». Magasinet falt så i miskreditt at det like etter måtte innstille.
I ettertid ser en at den teknikk som magasinet brukte kan belastes. Selv om de hadde spurt ti millioner enkeltindivider (hvorav om lag 2,4 millioner svarte, et astronomisk tall for hvilken som helst meningsmåling), hadde de bare spurt, først og fremst sine egne lesere, en gruppe med betydelige inntekter, godt over landets gjennomsnitt. Personer som hadde råd til å abonnere på magasinet under depresjonen på 30-tallet. Videre hadde de brukt to andre tilgjengelige lister: listen over bileiere og telefonkatalogen. Det i en tid da ikke alle hadde råd til slik luksus.
George Gallups American Institute of Public Opinion fikk nasjonal anerkjennelse for korrekt å forutse resultatet av valget i 1936, og også korrekt å spå den store forskjell i resultatet til Literary Digest innen 1%, selv om de spurte langt færre, om lag 50 000. Gallups siste meningsmåling før valget spådde at Roosevelt ville få 56% av stemmene. Det offisielle tallet ble 61%.
Denne debatten førte til at det ble lagt betydelig vekt på utvalgskriterier i meningsmålinger.
Estlandssvensk
Estlandssvensk er det østsvenske målet som ble talt i Estlands svenskebygder – Aiboland – på øyene Ormsö, Saaremaa, Dagö og Runö, av estlandssvenskene som bodde der. Estlandssvensk utviklet seg uavhengig fra rikssvensk, og det finnes både nyskapende og arkaiske trekk, som i finlandssvensk.
Den svenske bosetningen i Estland kan føres tilbake til iallfall 1200-tallet. I mellomkrigstiden fantes det omkring 9 000 svenskspråklige i Estland. Svensk var sammen med estisk omgangsspråk i svenskebygdene. Under den andre verdenskrig flyktet de fleste estlandssvenskene til Sverige fra tysk og sovjetisk okkupasjon. Etter at Estland ble selvstendig i 1991, finnes det anslagsvis 1 000 estlandssvensker i Estland og et ukjent antall i Sverige, men det er ikke klart om det finnes morsmålsbrukere av estlandssvensk.
Estlandssvensk innfatter fire dialektområder: Nargömål, rågömål, dagömål og runömål. Språket i Gammalsvenskby i Ukraina, som ble bosatt av estlandssvensker, er beslektet med dagömålet.
Jugoslavia under EM i friidrett 1946
Jugoslavia deltok med sju utøvere under EM i friidrett 1946 som ble arrangert 22.–25. august 1946 i Oslo. Jugoslavia tok ingen medaljer under mesterskapet.
Propagandhi
Propagandhi er et kanadisk punkband dannet i Portage la Prairie, Manitoba, i 1986 av Chris Hannah og Jord Samolesky. Bandet holder foreløpig til i Winnipeg, Manitoba.
Deres tidligste sanger var mye basert på punk rock og skate punk, mens deres nyere materiale har gått mer og mer mot et heavy metal-basert lydbilde.
Medlemmene i bandet er aktivister.
Tidligere år
Propagandhi ble startet i 1986 av Chris Hannah og Jord Samolesky. De lette etter en bassist og hengte opp en lapp i en lokal platebutikk som sa «Progressive thrash band looking for bass player». Den første bassisten de fant, var Scott Hopper, som spilte i bandet til rundt 1990, da Mike Braumeister tok over. Han flyttet til Vancouver ikke lenge etter, og da ble John K. Samson bandets tredje bassist.
I 1992 spilte Propagandhi en konsert med NOFX, og Fat Mike ble imponert av dem og bestemte for å signere dem til plateselskapet hans Fat Wreck Chords. Året etter, i 1993, spilte de inn og gav ut deres første album How To Clean Everything. De neste tre årene brukte de på å turnere.
I 1996 gav de ut deres andre album, Less Talk, More Rock. Tittelen på albumet var ironisk, siden Propagandhi var kjent for lange politiske taler mellom sangene på konserter. Etter at albumet ble sluppet, forlot John K. Samson bandet og startet The Weakerthans.
Etter at Samson forlot bandet, startet Chris Hannah og Jord Samolesky sitt eget plateselskap, G7 Welcoming Committee i 1997. Plateselskapet ble startet takket være et lån på 50 000 dollar fra Fat Mike.
Todd Kowalski ble med i bandet etter at John forlot, som den nye bassisten. I 1998 gav bandet ut et album med gamle demoer, alternative versjoner av sanger, coverlåter og konsertopptak, kalt Where Quantity Is Job #1.
Senere år
Today's Empires, Tomorrow's Ashes ble gitt ut i 2001, og var det første albumet med Todd Kowalski på bass. Albumet var tydelig inspirert av Todd's aggressive basslinjer og sangskriving.
I 2005 kom deres neste album Potemkin City Limits. Som en spøk latet bandet som Chris Hannah hadde forlatt bandet, og var blitt erstattet av «Glen Lambert». Uten å innrømme spøken, fortalte de i 2006 at «Glem Lambert» var blitt sparket ut av bandet, og at han ble erstattet av Chris Hannah igjen. Samtidig offentliggjorde de at bandet var blitt utvidet til fire personer. David «The Beaver» Guillas begynte som gitarist.
I 2007 gav bandet ut en konsert DVD med navn Live from Occupied Territory, som var et konsertopptak spilt inn i Winnipeg i 2003.
I 2008 turnerte Propagandhi noe, og de spilte nye sanger som i 2009 var med på det nye albumet Supporting Caste, som var det første albumet med David Guillas. Albumet var mye inspirert av heavy metal. I et nytt intervju sa Chris Hannah at et nytt album kunne komme så raskt som i 2011.
Album
1993 – How To Clean Everything
1996 – Less Talk, More Rock
1998 – Where Quantity Is Job #1
2001 – Today's Empires, Tomorrow's Ashes
2005 – Potemkin City Limits
2009 – Supporting Caste
EP-er
1993 – How To Clean a Couple o' Things
1994 – Where Quality Is Job #1
Live
1995 – Yep.
2007 – Live from Occupied Territory DVD
Liste over Hærens utrustning
Liste over Hærens utrustning er ikke uttømmende, men gir en viss oversikt over det viktigste materiellet.
Huanggu
Huanggu (kinesisk: 皇姑区; pinyin: Huánggū Qū) er et bydistrikt i den subprovinsielle by Shenyang nord i den kinesiske provins Liaoning.
Det har et areal på 36,5 km² og teller 750 000 innbyggere (2004).
Arkeologi
Xinlekulturen ble oppdaget ved arkeologiske utgravninger her, i subdistriktet Xinle, i 1973.
Administrative enheter
Subdistrikter:
Donousa
Donousa (gresk: Δονούσα), er en gresk øy innenfor de bakre øyene i øygruppen Kykladene i Egeerhavet. Det bor 163 mennesker på øya (2001).
Kaiser Maximilian Lauf
Løpet arrangeres i Seefeld i Tirol i Østerrike, og eliteløpet, som inngikk i Ski Classics, var i 2016 på 65 km med 1300 høydemeter. I 2017 var løypa 60 km, og ble arrangert både i klassisk stil, som en del av Ski Classics 2016/17 og i fristil. Også i 2018 var 60 km klassisk en del av Ski Classics 2017/18, og det ble også arrangert 60 km fristil.
Vinnere
{|
Donousa
Donoussa er en tidligere kommune i Kykladene, men siden reformene i lokalt styre av 2011 er øya i dag en del av kommunen Naxos som Donoussa er en kommunal enhet av. Innenfor de bakre øyene eller de mindre Kykladene er Donousa den øya som ligger lengst øst.
Geografi
Donousa er lokalisert rundt 25 km nord for Amorgos og 7 km fra Makariesøyene, foruten 15 km øst for Naxos. Den er kun 13,75 km² stor, 6 km lang og 5.5 km bred. Den består hovedsakelig av fjell, berg og er buskkledd. Donousa er kupert i nord og øst, og de høyeste fjelltoppene Papas (Πάπας, 383 meter) og Vardia (Βάρδια, 386 meter) som ligger i nordøst og øst.
Historie
Allerede på 2000-tallet f.Kr. var det to bosetninger, Aktia ton Agrilion (Αχτιά των Αγριλιών) og Myti tou Trakyla (Μύτη του Τραχύλα), bestående av den forhistoriske kykladisk sivilisasjon. De drev fiske og husdyrhold.
I perioden på 900- til 600-tallet f.Kr. var det tilsynelatende en blomstringsperiode i henhold til arkeologiske funn fra et befestet område nær den sørlige delen av øya, sterkt påvirket av den samtidige kulturen på Dodekanesene. Det er også funnet gravområder med kremerte.
Under den romerske perioden er det mulig at romere ble sendt i landflyktighet hit. I middelalderen og under Det osmanske rike søkte pirater til øya som et tilfluktssted. På 1700- og 1800-tallet ble øya også kalt for Denousa (Ντενούσα eller Δενούσα), Stenoza (Στενόζα) eller Spinosa (Σπινόζα). Fram til 1830 drev gjetere fra Egiali på Amorgos med kultivering. I 1928 var det registrert 235 som bodde på øya og det var kun relativ liten vekst fram til 1946. Under den andre verdenskrig ble øya først okkupert av fascistiske Italia i tiden 1941-1943, og deretter fram til 1944 av tyske Wehrmacht.
Økonomi
Frem til 1950-tallet ble det særlig dyrket tobakk og løk på øya, men med den forverrede økonomiske situasjonen fra 1960 som førte til betydelig utvandring, minsket også omsetningen. Det var kun 116 fastboere i 1981. Med gradvis forbedring av skipsforbindelsen, har vekst av turisme langsomt bedret den økonomiske situasjonen og utvandringen har bremset opp. I dag er inntektene hovedsakelig fra turisme, og landbruk og fiske drives kun i liten skala, og hovedsakelig til eget forbruk.
Trafikk
Det går regelmessig ferge fra Pireus utenfor Athen 2 til 4 ganger i uka, og det er flere ganger ukentlig en Express Scopelitis som knytter Donousa med Amorgos, Naxos og de andre øyene i Kykladene. I høysesongen går det busser på øya mellom de ulike feriestedene og til strendene.
Naturvern
Donousa er en del av Natura 2000 -området GR4220013 Mikres Kyklades: Irakleia, Schoinoussa, Koufonisia Keros, Antikeri kai Thalassia zoni (Μικρές Κυκλάδες: από Κέρο μέχρι Ηράκλεια, Σχοινούσσα, Κουφονήσια, Κέρος, Αντικέρι και θαλάσσια ζώνη).
HTC Snap
HTC Snap, også kjent som HTC Ozone, HTC Willow, HTC S510 og HTC S511) er en Windows Mobile-basert mobiltelefon (smartphone) som blir produsert av HTC. Den ble lansert i juni 2009.
Den har fireraders QWERTY-tastatur.
Skrukkelia
Skrukkelia er ei grend i Hurdal kommune i Akershus. Her finner man blant annet Skrukkeli kapell. Fra Hurdal kirke går Skrukkelivegen i retning av bygda og fortsetter videre mot Lygnasæter i Gran kommune i Oppland. Ved Skrukkelisjøen er det bademuligheter, særlig ved Nordgårdsvangen, ved nordvestre del av sjøen.
Fylkesvei 180 går gjennom området.
Skrukkeli kapell fra 1923 ligger like ved veien. Kapellet var en gave til folk i Skrukkelia fra kammerherre Haaken Mathiesen.
Handelshus i Christiania kjøpe skogsområder i Skrukkelia på 1700-tallet. Mange gårder og store skogsarealer i Skrukkelia var i Mathiesenfamiliens eie fra 1788. Ytterligere oppkjøp ble gjort på slutten av 1800-tallet. Mathiesen Eidsvold Værk eier fortsatt 3/4 av all skog i Hurdal.
Gårdene har i stor grad vært leilendingsbruk. På 1900-tallet er gårdene i mange tilfelle solgt til brukerne, og da oppsto noen konflikter mellom grunneierne og brukerne.
Kulturhistorisk landskap
Skrukkelia er valgt som et av de vernede kulturhistoriske landskaper av nasjonal interesse i Akershus. Skrukkelisjøen er sentral i landskapet. Rundt sjøen ligger flere gårder med innmark, som igjen omkranses av skog med bevarte spor etter bosetning. Her er spor etter bosetning, seterdrift og skogbruk. Bosetningssporene viser seg som åkerterrasser, steingjerder, hustufter og endel eksisterende hus.
Skrukkelia representerer et skogfinsk område utenfor Finnskogen. Her var det mer kontakt mellom finner og nordmenn, og den materielle kulturen ble påvirket av dette. I tillegg forteller kulturlandskapet om skogbruksamfunnet under Mathiesen-Eidsvoll Verk.
Lundberggårdene er blant de eldste gårdsbruka i Skrukkelia.
Finnekulturen
Skrukkelia er en av de mest kjente finnegrendene vest for Finnskogen. Mange finner slo seg ned her på 1630-tallet, og de fleste gårdene og plassene her regnes som finneplasser. Da hadde området ligget øde siden middelalderen. På ødegårdene fra middelalderen var jorda lett å bryte opp igjen. I begynnelsen drev de svedjebruk, men etter kort tid la de om til lokal jordbruksdrift. Finnene har satt dype spor i Hurdals historie og er aner for mange av dagens hurdølinger.
Mange stedsnavn i området har opphav i finsk språk, f.eks. Sylta ved gården Lundberg. Ordet kommer trolig fra det finske silta som betyr bru eller vadested.
Seterdrift
I skogene ovenfor Skrukkelia ligger flere setre som tilhørte gårdene nede i bygda. Knaisetra er den største og best bevarte setervollen i Akershus. Den var seter for Knai-gårdene og har 16 godt bevarte bygninger.
Skogsarbeid
Mange husmannsplasser var direkte knyttet til skogsarbeid. Embretsætra var sagmesterbolig fra 1769. Alle plassens hus er eldre enn 1850. Plassen ligger øst for Skrukkelisjøen og var på 1660-tallet seter for gården Gjøding.
Ostetjerndammen er en fløtevannsdam.
Bella Bedford
Bella Bedford er et band som oppstod i Skjold i Vindafjord, høsten 1990.
Det skortet en del på musikalitet og talent, men dette ble kompensert med stort pågangsmot. I 1991 kom den første kassettutgivelsen, som fikk navnet Sprengt, som fikk en relativt lunken mottakelse. I 1992 gikk derimot bedre da en gav ut to nye kassetter, og fikk en del spillejobber rundt i Distrikts-Norge. Etter dette toppåret ble det så et par mer stille år før bandet sommeren 1995 hadde sin første profesjonelle CD-utgivelse. Denne fikk navnet Privat Veg og fikk en del negativ mottagelse, blant annet fikk den terningkast 1 av VGs Stein Østbø.
Orica
Orica er en slekt av biller som tilhører den artsrike underfamilien Lamiinae i familien trebukker (Cerambycidae).
Bella Bedford
Etter CD-utgivelsen i 1995 ble det stillere fra bandet, da medlemmene stort sett var opptatt med studier og hovslaging. Etterhvert ble medlemmene bosatt på forskjellige kanter av landet, slik at det kun ble sporadiske opptredener. Siste offisielle konsert var på Vikedal Roots Music Festival, sommeren 2004.
Orica
Utseende
Pachystolini er små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.
Levevis
Som de fleste andre trebukker borer larvene i ved.
Bella Bedford
Vinteren 2004, tok bandet på seg oppgaven som velgjørere og stiftet «Bella Invest Kulturpris», som er et stipend som siden er blitt delt ut på årlig basis til unge talenter innen kunst og kultur som har gjort seg bemerket i lokalmiljøet.
Bandet er offisielt aldri blitt oppløst, og har fremdeles kultstatus i landbruksmiljøer i Rogaland.
Rolls-Royce Silver Dawn
Rolls-Royce Silver Dawn er en bilmodell fra den britiske bilprodusenten Rolls-Royce. Silver Dawn var et firedørs karosseri tegnet av John Blatchley og var nær identisk med Bentley VI. Silver Dawn ble bygget fra 1949 til 1955 da den ble avløst av Rolls-Royce Silver Cloud.
Thies Christophersen
Thies Christophersen (født 27. januar 1918 i Kiel i Tyskland, død 13. februar 1997 i Molfsee ved Kiel) var en tysk nazist som hadde arbeidet i KZ-leiren Auschwiz fra januar til desember 1944, og som i etterkrigstiden ble en ledende holocaustbenekter.
Bakgrunn
Thies Christophersen var bondesønn. Etter endt folkeskole tok han utdannelse innen landbruk.
I 1931 ble han medlem av Das deutsche Jungvolk.
Annen verdenskrig
Ved utbruddet av annen verdenskrig meldte ha seg til krigstjeneste, men fikk en stridsskade i 1940 som gjorde ham stridsudyktig. Senere var han med som ikke-kjempende soldat i Ukraina.
I 1944 ble han innsatt som SS-Sonderführer i en SS forsøksanstalt for havebruk og forsøk med fremstilling av gummi i Auschwitz-sideleiren Raisko.
Etterkrigstiden
Etter 1945 var Thies Christophersen ifølge egne opplysninger politisk aktiv i CDU og i det høyreekstreme Deutsche Partei, før han ble medlem av Nationaldemokratische Partei Deutschlands. I slutten av 1960-årene var han en grunnleggerne av «Notgemeinschaft Deutscher Bauern». Han var bonde i Schleswig-Holstein. Fra 1965 utgav han månedsbladet «Deutscher Bauer».
Etter krigen bevarte han sine sympatier for nazismen og grunnla blant annet et nazistisk trykkeri i Kollund i Sønderjylland i Danmark, rett nord for den tyske grense. Etter flere demonstrasjoner og aksjoner flyttet han fra Kollund.
I 1976 fikk han en bot på 1.500 DM for å utbre nasjonalsosialistisk propaganda. Senere fulgte flere dommer for å utbre nazipropaganda.
Shenbei
Shenbei nye distrikt (kinesisk: 沈北新区; pinyin: Shěnběi Xīn Qū) er et bydistrikt i den subprovinsielle by Shenyang nord i den kinesiske provins Liaoning i Folkerepublikken Kina.
Det har et areal på 852 km² og teller 280 000 innbyggere (2004).
Carsten Ramelow
Carsten Ramelow (født 20. mars 1974 i Vest-Berlin) er en tidligere tysk fotballspiller som spilte midtstopper for Hertha Berlin og Bayer Leverkusen, samt det tyske landslaget. Mellom 1998 og 2004 spilte han nesten 50 kamper for Tyskland og ble tatt ut i troppene til EM-2000 og VM-2002.
Landslags karrière
Ramelow debuterte for Tyskland den 10. oktober 1998 i en EM-kvalifiseringskamp mot Tyrkia, en kamp de tapte 0-1. Han ble tatt ut i troppen til EM 2000, men satt på benken hele turneringen. Tyskland fikk en tidlig exit på mesterskapet ved at de ble slått ut i gruppespillet. Han ble også tatt ut i troppen til VM 2002 der han spilte fem kamper for den tapende finalisten og fikk et rødt kort i 2-0 seieren over Kamerun i gruppespillet.
Det var ventet at han skulle bli utvalgt av den tyske treneren Rudi Völler til å representere Tyskland i EM 2004 i Portugal, men en uke før uttaket annonserte han at han la opp landslagsfotball.
Meritter
Bayer Leverkusen
Tyskland
Wolfsangel
Wolfsangel («ulvekrok» eller «ulvehake») er et tysk navn for et grafisk symbol som er formet som en lynkile, krampe med mothaker, Z eller N, ofte med tverrstrek. Tegnet er en stilisert framstilling av en dobbeltkrok, et gammelt fangstredskap som ble brukt som ulvefelle i Tyskland. Wolfsangel-symbolet fins i ulike varianter i flere tyske våpenskjold fra 1340 og framover.
På 1900-tallet ble Wolfsangel-merket tolket som en germansk armanenrune i ariosofien og tatt i bruk av de tyske nasjonalsosialistene. I dag brukes Wolfsangel blant annet som et nynazistisk eller et generelt høyreekstremt og ultranasjonalistisk symbol, men også blant uttrykt antirasistiske eller upolitiske neopaganistiske grupperinger og i andre sammenhenger uten politisk slagside.
Merket kan symbolisere ulvefangst og skal beskytte mot varulver. Etter at tyske bondeopprørere skal ha tatt det i bruk på 1400-tallet, kan symbolet også stå for frihet og uavhengighet.
Dyrefelle
Ulvekrok som dyrefelle var et brutalt fangstredskap som bestod av en Z-formet kjøttkrok eller jernstang med mothaker i hver ende. Denne kroken var festet til en kjetting som i den andre enden var festet til et halvmåneformet anker. Når redskapet skulle brukes, ble kjettingen med ankeret slynget fast omkring en kraftig grein. Deretter ble et kjøttstykke hengt opp på kroken som åte. Når ulven beit på, ble ulvekjeften hengende fast i kroken.
Andre ulvefeller kunne være ulvestuer (dyregroper) og ulvesakser (kraftige dyresakser).
Grafiske varianter, symbolikk og bruk
Tegnet har et noe omstridt opphav og grunnbetydning, men forekommer i flere varianter: den vanligste likner på en speilvendt Z (loddrett versjon) eller N (vannrett versjon) med en kort tverrstrek på midten som på et kors. Varianter uten strek kan kalles Doppelhaken («dobbelthake») på tysk og cramp eller crampon («hake, krok, krampe») på engelsk og fransk. Ulvekrok formet som et halvmåneformet knivblad med ring på den ene sida, kan kalles Wolfsanker («ulveanker») eller hamecon eller hamecon de loup («fiskekrok for ulv») på fransk.
Heraldisk figur
Ulvekrok formet som en rett strek med mothaker (crampon) forekommer først og oftest i heraldikken. Dette er også kjent som steinhoggermerke fra middelalderen. Ulvekroker er særlig vanlige i våpenmerkene for tyske kommuner og byer. Versjonene med tverrstrek skal ha oppstått på 1700-tallet.
I nordiske heraldiske beskrivelser (blasoneringer) brukes betegnelsene hake, dobbelthake eller ulvehake, for eksempel det norske og opprinnelig tyske slektsvåpenet Bruenech med i skjoldet en lilje fulgt nede av to innadvendte dobbelthaker.
Liknende runetegn
Enkelt ulvekroksymbol formet som en speilvendt Z, likner på runetegnet Ihwa (Eoh, Eihwaz, urgermansk for «barlind»). Det var flere liggende og stående «nasjonalsosialistiske varianter» av denne bokstaven: Eif stod for «entusiasme» i germansk esoterisk symbolikk, Ger for «samhold» og Opfer for «selvoppofrelse». Tegnet minner også om de doble sig-runene (Siegrunen) i SS-symbolet som stod for «seier».
Nyere nasjonalistisk bruk
Av nyere, nynazistisk bruk kan nevnes Vitt Ariskt Motstånd (VAM), en svensk nynazistisk gruppe 1990–1993, som hadde ulvekroken som merke. Det samme gjelder flere grupper i andre land. «Wolfsangel» var for eksempel merke for det ukrainske nasjonalistpartiet Svoboda i perioden fra 1991 til 2003 da partiet gikk under navnet «Ukrainas sosialnasjonale parti» (Соціал-національна партія України på ukrainsk) Partimerket ble tolket som satt sammen av «runebokstavene» I og N, en forkortelse for «nasjonens idé».
Wolfangel-symbol er i dag forbudt i Tyskland. Det samme gjelder i Sverige.
Annet
Også den satanistiske Church of Satan har omtalt Wolfsangel som «en talisman for en verden i perfekt balanse» og brukt det i tillegg til det okkulte og esoteriske, nypaganistiske symbolet svart sol (solkors).
I TV-serien True Blood er en flokk varulver merket med Wolfsangel.
Wolfsangel er dessuten tittelen på en bok i en fantasyserie om vikinger og varulver skrevet av M. D. Lachlan.
Wilsons Promontory
Wilsons Promontory er en halvøy som inkluderer det sørligste punktet (South Point) på det australske fastlandet.
Den første europeeren som utforsket området var George Bass som oppdaget det i januar 1798. Hans opprinnelige navn på området var Furneaux's Land siden han trodde at det var landområdet Tobias Furneaux hadde oppdaget under sin oppdagelsesreise i 1770-årene. Da Bass vendte tilbake til Sydney ble han og Matthew Flinders enige at det ikke var landområdet beskrevet av Furneaux. På Flinders' anbefaling ble området oppkalt etter Thomas Wilson som var en handelsmann i London og venn av Flinders.
I 1898 ble Wilsons Promontory nasjonalpark etablert. Området var stengt under andre verdenskrig siden det ble brukt som treningsområde for australske styrker.
Federalist Papers
Federalist Papers er en serie på 85 essays som ble publisert første gang i 1787 og 1788 og som argumenterer for ratifiseringen av USAs grunnlov. De ble først trykket som en serie i aviser i New York. De ble utgitt samlet i heftet The Federalist i 1788. Federalist Papers er en primærkilde for å forstå den amerikanske forfatningen; de beskriver filosofien og begrunnelsen bak det foreslåtte styringssystemet for den nye staten. Forfatterne av Federalist Papers unnslo seg ikke for å benytte anledningen til å gi sin egen versjon av ulike deler av forfatningen. Dels ble det gjort for å påvirke avstemningen rundt ratifiseringen, og dels for å påvirke fremtidig tolkning av enkelte deler av den.
Hans Edvard Askjer
Hans Edvard Askjer (født 1962 i Oslo) er en norsk forretningsmann og lokalpolitiker (KrF).
Han er oppvokst Lunde i Telemark hvor familien drev Tele Strikkeri og i 1972 startet opp Nobet AS - norsk betongtrapp (i dag Con-Form Lunde). Askjer er utdannet snekker og har utdannelse i endringsledelse. Askjer har ledet flere virksomheter knyttet til bygg og anleggsbransjen og hatt ulike lederroller og styreroller i næringsliv, foreninger og ideelle organisasjoner. Har fra 2007 vært politiker for KrF i Skien bystyre, formannskap og hovedutvalg. Han ble i 2015 fylkesvaraordfører i Telemark.
Hongshan (Wuhan)
Hongshan (forenklet kinesisk: 洪山区, tradisjonell kinesisk: 洪山區; pinyin: Hóngshān Qū) er et bydistrikt i den subprovinsielle by Wuhan, hovedstaden i provinsen Hubei i Folkerepublikken Kina.
Det har et areal på 509 km² og teller 720 188 innbyggere (2004).
Pjotr Breus
Pjotr Pavlovitsj Breus (russisk: Пётр Павлович Бреус; født 2. desember 1927, død 2000) var en sovjetisk vannpolospiller som deltok i de olympiske leker 1956 i Melbourne.
Breeus vant en olympisk bronsemedalje i vannpolo under Sommer-OL 1956 i Melbourne. Han var med på det sovjetiske laget som kom på tredjeplass i vannpoloturneringen bak Ungarn og Jugoslavia. Breus spilte sju kamper i turneringen og scoret to mål.
Richland County (Illinois)
Fylket har et totalt areal på 938 km² hvorav 4,8 km² vann og hadde 16,233 innbyggere i 2010. Fylkesete er Olney som også er største by i fylket.
Historie
Richland County ble etablert 24. februar 1841 av deler av fylkene Clay og Lawrence.
Get Out and Get Under
Get Out and Get Under er en amerikansk stumfilm fra 1920 regissert av Hal Roach.
Svensk arkitektur
Svensk arkitektur beskriver arkitekturen i Sverige som kulturelt fenomen. Innflytelsene på den svenske arkitekturen har på ulike måter blitt hentet utenfra. På 1600- og 1700-tallet kom påvirkningene fra tilreisende utenlandske arkitekter. Senere har svenske arkitekter hentet inspirasjon fra Europa og på 1900-tallet også fra USA. Utenlandske trender har historisk sett derfor alltid kommet senere til Sverige og tilpasset seg svensk smak og tradisjon. Slik ble nyklassisisme i Sverige til gustaviansk stil, empire har blitt forsvensket til Karl Johansstil, 1920-tallsklassisisme med art déco ble i Sverige til den egne stilretningen nordisk nyklassisisme som iblant omtales som Swedish grace eller Swedish modern, og modernismen, eller funksjonalisme til funkis.
Middelalderen
Man anslår at den svenske middelalderen varte fra ca. 1000 e.Kr. til 1520-tallet, det vil si fra Erik Seiersæls regeringstid til Gustav Vasas maktovertakelse. I begynnelsen ble bygninger i byer og på landet bygd i tre. På 1000-tallet startet man å bygge kirker og klostre i romansk stil av grovt bearbeida steiner. Eksempler på slike byggverk finnes eller fantes i Lund, Husaby, Sigtuna og Alvastra. På landet ble kirkene også benyttet som forsvarsanlegg.
I og med at gotikken økte utbredelsen av bruken av murstein i Sverige, for eksempel ved byggingen av domkirkene i Uppsala, Västerås og Strängnäs, mens domkirkene i Skara og Linköping ble bygd i kalkstein.
Av de omkring 4 000 kirkebyggene som fins i Sverige i dag ble rundt 1 500 bygd i middelalderen. Det fins nesten ingen verdslige bygninger igjen fra denne tiden. Det er kun noen få hus i Stockholm, Lund og Visby, samt et antall ruiner, som er bevart av de bygningene som ble bygget før Gustav Vasas tid. Et unntak er ringmuren i Visby som er en av de best bevarte ringmurene i Europa. Til og med veinettet i noen byer ble utformet i middelalderen.
Renessansen
Fra og med Gustav Vasas maktovertakelse og den lutherske reformasjonens start endret forholdene seg drastisk. Man sluttet nesten helt med å bygge kirker og bygninger for adelen. På dette tidspunktet startet man oppføringen av de storslagne Vasaslottene. De ble bygd ved strategiske posisjoner for å kontrollere landet og fungere som overnattingssteder for det kongelige hoff når de var på reise. Gripsholms slott, Kalmar slott og Vadstena slott er imponerende med sine massive slottsvegger og sin blanding av middelalderske elementer med renessansearkitektur.
Barokken (ca. 1600 - 1715)
Etter at Sverige var blitt en stormakt på 1600-tallet, startet adelen nye byggeprosjekter. På samme tid ble begrepet arkitekt innført i Sverige og yrket ble utviklet. Arkitektstandens anseelse økte takket være byggverkene til Simon de la Vallée, sønnen Jean de la Vallée og Nicodemus Tessin den eldre. Flere bypalasser og landsteder ble bygget etter vestlig og muligens fremst fransk modell. Dertil ble byggingen av kirker gjenopptatt. Katarinakirken i Stockholm kom til å være modell for flere bygninger og kirker i Sverige.
Status of forces-avtale
En status of forces-avtale (SOFA), eller «styrkestatusavtale», er en bilateral internasjonal avtale mellom en vertsstat og en fremmed stat som stasjonerer sine militære styrker der. Ofte inngår slike avtaler, sammen med andre former for militære avtaler, i et utfyllende sikkerhetsregime. En SOFA er ikke selv en sikkerhetsavtale, men fastsetter rettigheter og privilegier for utenlandske styrker i en vertsstat som bidrag til en større sikkerhetsordning. Avtalene omfatter både handlinger begått i og utenfor tjenesten. Noen av avtalene er inngått med tanke på at partene kan være både sender- og vertsstat, andre regulerer ensidig senderstatens jurisdiksjon. Etter folkeretten er en SOFA forskjellig fra okkupasjon.
Svensk arkitektur
Barokken (ca. 1600 - 1715)
Nicodemus Tessin den yngres verk førte den arkitektoniske bevegelsen fremover til høybarokken i Sverige. Blant bygningene fra denne perioden kan nevnes Stockholms slott og Kalmar domkirke.
Mange byer ble grunnlagt på 1600-tallet. Gatenettene i disse byene fulgte rutemønsteret som ble innført på kontinentet i 1620-årene med sentrale torgplasser. Unntaket var det danske Skåne og byen Göteborg som ble planlagt etter en hollandsk modell i 1619 som inkluderte kanaler. Man kan enda se planstrukturen selv om de opprinnelige trehusene nå har forsvunnet.
Erobringen av de danske landområdene mellom 1645 og 1658 betydde for Sveriges del en omfattende nybyggingsvirksonhet i de nyannekterte områdene. Spesielt gjelder dette Blekinge der man på kongelig befaling oppførte Karlskrona og Karlshamn. Byene ble oppført delvis fordi marinen kom til å få sin viktigste base i Karlskrona da byen hadde en beskyttet plassering og gunstig havn og delvis fordi de eldre danske middelalderbyene slik som Kristianopel, Ronneby og Elleholm skulle utkonkurreres av de nye svenske byene. Byplanleggingen kom her til å følge et klassisk rutenettsideal uten å ta hensyn til det som oftest kuperte terrenget, med et par paradegater og store torg hvor de viktigste offentlige bygningene ble plassert. Karlskrona kom meget raskt til å vokse til å bli en av de største byene i Sverige frem til stormaktstiden tok slutt, og marinebyen Karlskrona har siden 1998 vært på UNESCOs liste over verdens kulturarv som et unikt eksempel på en vel bevart befestet marinebase og handelsplass fra denne tidsperioden.
Vugge
En vugge, eller vogge, er et møbel, en seng for spedbarn, utstyrt med buede meier, slik at møbelet kan gynges eller vugges. En vugge har vanligvis meiene på tvers, men det fins også vugger med meiene på langs.
Historikk
Vugge var et vanlig sovested for spedbarn på 1800-tallet, men ble på 1900-tallet fortrengt av sprinkelseng og andre typer barnesenger.
Annen betydning
Vugge er både substantiv og verb, og brukes både om objektet som vugges, og om selve bevegelsen fram og tilbake. Vuggens bevegelse fram og tilbake, en pendelbevegelse, brukes i mange sammenhenger, for eksempel om Newtons vugge.
Ordet brukes også i overført betydning om «opprinnelsested», for eksempel om verdensarvområdet i «Menneskehetens vugge» i Afrika, eller Isfjorden er kjent som «konfeksjonsindustriens vogge» i Norge.
Aukra flyplass, Gossen
Aukra flyplass, Gossen er en flyplass som ligger på øya Gossa i Aukra kommune i Møre og Romsdal fylke.
Flyplassen ble bygget av tyskerne i 1943 og hadde opprinnelig en 1,6 km lang rullebane med tredekke. I dag er banen bare ca. 550 m lang.
Russånes
Russånes er en bygd og en grunnkrets i delområdet Øvre Saltdal i Saltdal kommune i Salten i Nordland. Bygda befinner seg nord for Saltfjellet og rundt 20 kilometer sør for Rognan. E6 går gjennom grunnkretsen.
Navnet Russånes ble godkjent av Kartverket den 1. januar 1975.
Buan-Almovatnet
Buan-Almovatnet (også kalt Buvatnet/Almovatnet) er en innsjø i Stjørdal kommune i Trøndelag. Det er reguleringsmagasin for kraftverkene Skulbørstadfoss og Mælafoss, som ligger lengre ned i Gråelva. Magasinet var opprinnelig to innsjøer, Buvatnet (eller Buanvatnet) og Almovatnet, med ei kort elv mellom dem. I 1922 ble Buvatnet oppdemt 5 meter og det lavtliggende området mellom de to sjøene ble oversvømt, sammen med myrområdene øst for Almovatnet.
Kvamskleivtunnelen
Kvamskleivtunnelen er en 164 meter lang tidligere veitunnel i Kvamskleiva i Vang i Valdres. Tunnelen går gjennom et berg hvor den opprinnelige veien gikk på utsiden. Tunnelen var tidligere en del av europavei 16 mellom Sandvika og Bergen, men ble erstattet av den 1,8 km lange Hugaviktunnelen 18. november 2022.
Fylkesvei 4558
Fylkesvei 4558 går mellom Kvernaviga og Hafrsfjord i Stavanger kommune.
Frem til 2019 hadde veien betegnelsen fylkesvei 445.
Charles de Vendeville
Charles de Vendeville (født 8. mars 1882, død 19. september 1914) var en fransk svømmer.
Josef Wirmer
Josef Wirmer (født 19. mars 1901 i Paderborn i Tyskland, henrettet 8. september 1944 i Berlin) var en tysk jurist og motstandsmann mot nasjonalsosialismen.
Bakgrunn
Josef Wirmer kom fra en katolsk lærerfamilie. Faren var rektor ved et gymnas. Etter å ha tatt abitur i Warburg studerte Josef jus i Freiburg og Berlin. På denne tid sto hans demokratiske politiske syn i markant kontrast til det konservative syn som da dominerte hans fars generasjon, og dette gav ham tilnavnet «røde Wirmer».
Karriere
Etter juristeksamen 1924 og statsembedsmannseksamen i 1927 etablerte han seg som advokat i Berlin. Der begynte han å engasjere seg i det katolske Sentrumspartiet og tilhørte der den sosiale venstre fløy. Det var hans store håp å etablere en storkoalisjon med Det tyske sosialdemokratiske parti (SPD). Etter Hitlers såkalte Machtergreifung var Josef Wirmer motstander av nazistene både ut fra sitt demokratisyn og fordi han var bekymret for den konstitusjonelle stats fremtid. På grunn av sitt sterke engasjement for dem som led under raseforfølgelser ble han ekskludert fra den nasjonalsosialistisk ledede juristforening (Rechtswahrerbund). Han likte ikke inngåelsen av Rikskonkordatet med Den Hellige Stol.
I 1936 kom Wirmer i kontakt med fagforeningsmotstandskretsene rundt Jakob Kaiser. Fra 1941 tilhørte han motstandskretsen rundt Carl Friedrich Goerdeler. Han bidro til å skape og opprettholde en samstemthet i motstandsengasjementet mellom grupper som ellers ikke stod hverandre nær, som antinazister i fagforening og sosialdemokrati, i kirkelige kretser, og i den gamle adelselite. Wirmer støttet fra første stund Claus Schenk von Stauffenbergs kupplaner.
Etter attentatet mot Hitler
Etter at Stauffenbergs plan slo feil og Hitler overlevde bomben i Wolfsschanze i Østpreussen den 20. juli 1944 – Josef Wirmer ville ha blitt justisminister dersom det hadde lykkes – ble Wirmer arrestert 4. august. Hans modige, selvbevisste og klartenkte fremtreden for Volksgerichtshof fremgår av rettsdokumentene og en film som ble tatt i smug på Hitlers ordre. Han ble dødsdømt 8. september og henrettet ved hengning etter to timer i Plötzenseefengselet i Berlin.
Dyphavsslette
Dyphavssletter er en undersjøisk sletter som danner den dype havbunnen. Slettene ligger mellom foten av midthavsryggene og den ytterste delen av kontinentranden, typisk på 4000–6000 meters dybde. Vanligvis ligger mellom foten av en kontinental stigning og en midthavsrygg, avgrunnsslettene dekker mer enn 50 % av jordens overflate. De er blant de flateste, jevneste og minst utforskede områdene på jorden. Dyphavsslettene er sentrale geologiske elementer i havbekken (de andre elementene er en forhøyet midthavsrygg og flankerende dyphavshøyder), og de enorme flatene blir kun brutt av noen spredte guyoter (undersjøiske vulkanfjell med flate topper).
Dyphavsslettene kjennetegnes av mer finkornete sedimenter enn på kontinentalsokkelen og i kontinentalskråningen, selv om både grus, stein og større blokker, droppet fra isfjell i istidene, kan finnes flere steder. Også skredmateriale fra sokkelen og skråningen kan ha havnet langt ut på disse slettene.
Dyphavsslettene ble ikke anerkjent som særskilte fysiografiske trekk ved havbunnen før på slutten av 1940-tallet, og inntil nylig hadde ingen blitt studert på systematisk grunnlag. De er dårlig bevart i de sedimentære dataene, ettersom de har en tendens til å bli konsumert av subduksjonsprosessen. På grunn av det totale mørket og et vanntrykk som kan nå rundt 750 ganger atmosfærisk trykk (76 megapascal), er det svært vanskelig å utforske dyphavsslettene.
Royal Academy of Music
Royal Academy of Music (forkortet RAM) er en musikkhøyskole i London. Den ble grunnlagt av Lord Burghersh i 1822 med hjelp og idéer fra den franske harpisten og komponisten Nicolas Bochsa. I år 1830 fikk skolen et Royal Charter av Kong Georg IV.
Nåværende rektor (2007) er amerikaneren Curtis Price.
Adaklı
Adaklı er en by med 8 625 innbyggere (2015) i den tyrkiske provinsen Bingöl. Den ligger nord for Bingöl, sør for Yedisu, øst for Kiğı og vest for Karlıova.
Guapiara
Guapiara er en kommune i delstaten São Paulo i sørøstregionen av Brasil.
Skottlands førsteminister
Skottlands førsteminister (engelsk: First Minister of Scotland; skotsk gælisk: Prìomh Mhinistear na h-Alba; skotsk: «Heid Meinister o Scotland») er leder av Skottlands regjering. Førsteministeren leder det skotske kabinett og er hovedansvarlig for utformingen, utviklingen og presentasjonen av den skotske regjeringens politikk. Blant førsteministerens andre oppgaver er å være Skottlands fremste, offisielle representant, både i Storbritannia og utenlands, samt å ha det overordnede ansvaret for konstitusjonelle saker.
Førsteministeren er medlem av Skottlands parlament (MSP) og blir nominert til embetet av Skottlands parlament, før den offisielle utnevningen foretas av den britiske monarken. Førsteministeren utnevner deretter sin regjering (i Skottland kalt «cabinet» ), som består av kabinettsmedlemmer (som har tittelen «cabinet secretaries» ) og assisterende underministre (som har tittelen «ministers»), samt lederne for den skotske påtalemyndigheten, såkalte kronjurister (i Skottland utnevner regjeringssjefen to kronjurister; «Lord Advocate» og «Solicitor General» ). Som regjeringssjef av Skottlands regjering er førsteministeren direkte ansvarlig ovenfor det skotske parlamentet for sine handlinger og handlingene til regjeringen.
Historikk
Termen «førsteminister» er en analog til bruken av premier for å betegne regjeringssjefer i samveldestater, slik som Canadas provinser og territorier, Sør-Afrikas provinser og delstater i Australia.
The Divine Punishment
The Divine Punishment er det tredje studioalbumet til avant-garde-musikeren Diamanda Galás.
Skottlands førsteminister
Historikk
Før devolusjonen ble de tilsvarende funksjonene til førsteministeren utført av den britiske minister for Skottland, som ledet Skottlanddepartementet, som var et departement i Storbritannias regjering som eksisterte fra 1885 til 1999. Ministeren var medlem av det britiske kabinettet og utnevnt av statsministeren for å ha ansvaret for Skottlands indre anliggender. Etter 1999 har denne ministeren hatt en veldig reduserte rolle som et resultat av overføring av ansvarsområder til parlamentet i Skottland og regjeringen der.
Korsgård Idrettsforening
Korsgård Idrettsforening er en fotballklubb i Korsegård (Askim kommune i Østfold). Klubben ble stiftet 3. juni 1984. Frank Finstad som var en av grunnleggerne av foreningen, satt som leder fra 1984 til 2015.
Korsgård IF satser på et godt breddetilbud for både barn og voksne. Det er likhet for både gutter og jenter.
Klubben har tilbud til stort sett alle som vil spille fotball.
Pr. 1.6.18 har klubben følgende lag i seriespill: Jenter 2005: J13 Jenter 2004-2006: J13/14 Jenter 2007-2008: J11 Jenter 2009-2011: J9 Jenter 2012-2013: Minifestivalserie J5-6 Senior Damer over 18 år: Sr.Damer 7`er
Gutter 2004: G14 Gutter 2006: G12 Gutter 2007: G11 Gutter 2009: G9 Gutter 2010: G8 Gutter 2011: G7 Gutter 2012-2013: Minifestvalserie G5-6 SENIOR Herrer A-lag Senior Herrer B-lag
Totalt har klubben 18 lag i seriesystemet. Flere årsklasser har opptil tre lag i seriespill.
Klubbens nettadresse er: www.korsgardif.com
Klubbens Facebook-side er: @korsgardif
Klubben arrangerer også egen sommerskole, der fokus er trening og matglede. Det finnes også informasjon om dette på facebook-siden Den Grønne Sommerskolen i Fotball.
Klubbens kjerneverdier er: RESPEKT, AKSEPT, UTVIKLING og SAMHOLD. VERDIENE SKAL GJENSPEILES I PRAKSIS.
Klubben holder primært til på to idrettsanlegg: Korsgård Stadion, Korsegårdveien 84, 1812 Askim Hov Kunstgress, Vammaveien 100, 1813 Askim
Korsgård IF er Askim nest største fotballklubb. Korsgård IF har blant landets billigste trening- og medlemsavgift. Det skal ikke koste å sparke fotball.
Storavatnet
Storavatnet kan vise til en rekke innsjøer i Norge::
Banedanmark
Banedanmark (tidligere Banestyrelsen) er et statseid dansk selskap med ansvar for vedlikehold og drift av jernbanenettet i Danmark.
Bill McKay
William McKay (født 24. august 1906 i West Benhar, død juni 1977 i Manchester, England) var en skotsk fotballspiller. McKay, som var kantspiller, spilte for Bolton Wanderers og Manchester United på 1930-tallet. McKay var en del av laget som gjorde opprykk med Manchester United i 1935/36-sesongen, og igjen i 1937/38-sesongen.
McKay spilte sammenlagt 182 kamper for Manchester United, hvorav 169 i serien.
Valerij Anatoljevitsj Rubakov
Valerij Anatoljevitsj Rubakov (russisk: Валерий Анатольевич Рубаков; født 9. februar 1955 i Moskva i RSFSR i Sovjetunionen, død 18. oktober 2022 i Sarov ) var en russisk fysiker. Hans hovedforskningsområder var partikkelfysikk, kvantefeltteori og kosmologi.